Եւ Regnum-ի անհանգստությունը հենց այդ կապակցությամբ է: Փաստացի առաջարկ է հնչեցվում, որպեսզի Մոսկվան քննարկումների հրավիրի Արցախի նախագահին, կայուն կապեր հաստատի Ստեփանակերտի հետ: Նման գաղափարներ հնչել են նաեւ նախկինում: Նույնիսկ որոշ փորձեր արվել են, բայց երեւում է՝ դրանք բախվում են Կրեմլի պաշտոնական դիրքորոշմանը եւ կորցնում քաղաքական իմաստը: Ռուս-ամերիկյան ներկայիս լարված հարաբերությունների համատեքստում կանխատեսելի՞ է, որ Մոսկվան դադարի «խաղալ Բաքվի կանոններով»: Հազիվ թե: Իսկ հակառակը միանգամայն հավանական է: Մանավանդ որ օրերս էլ Ադրբեջանը հայտարարել է, թե պետք է խորացնել համագործակցությունն այն երկրների հետ, որոնց «նկատմամբ ԱՄՆ-ը նյարդային է շնչում»: